Stenaldercentret i Ertebølle kan snart være fortid. Centret fik udsat en konkursbegæring. Men nu går den snart ikke længere.

Besøgende må gå forgæves til det ellers så populære udflugtsmål Stenaldercentret i Ertebølle ved Farsø. I april blev der indgivet konkursbegæring mod Ertebøllecentret. Centret fik en måneds udsættelse, og nu er den tid ved at være gået. Ifølge borgmester og formand for økonomiudvalget i Vesthimmerlands Kommune Knud Kristensen fra de Konservative vil kommunen gerne bevare stenaldercentret ved at knytte det til et af kommunens andre museer. Men inden man kan lave en plan for museets fremtid, skal centrets bestyrelse aflevere et regnskab, og det er endnu ikke sket.